《灌园》
宋代·谢薖

春初韭争妍，秋末菘更好。嗟我喜蔬食，如人嗜羊枣。

何尝厌滋味，政自乐枯槁。念彼蠕蠢虫，性命欲自保。

变相惊蜊异，将糖嫌蟹躁。故于园日涉，莳此可食草。

迩来秋雨馀，三亩净如扫。畦丁犹浸灌，小瓮亦自抱。

问许机事忘，何如汉阴老。

作者简介：谢薖（kē）（1074～1116）字幼盘，自号竹友居士。抚州临川（今江西抚州）人。北宋著名诗人，江西诗派二十五法嗣之一。谢逸从弟，与兄齐名，同学于吕希哲，并称“临川二谢”。与饶节、汪革、谢逸并称为“江西诗派临川四才子”。